
Ministru kabineta rīkojums Nr. 851
Rīgā 2024. gada 28. oktobrī (prot. Nr. 45 12. §)
Par valstij piederošā nekustamā īpašuma nodošanu Līvānu novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Līvānu novada pašvaldības īpašumā valstij piederošo nekustamo īpašumu "Autoceļš A6" (nekustamā īpašuma kadastra Nr. 7652 002 0374) – zemes vienību (zemes vienības kadastra apzīmējums 7686 007 0498) 1,24 ha platībā un uz tās izbūvēto komplekso inženierbūvi "Autoceļš A6 Rīga–Daugavpils–Krāslava–Baltkrievijas robeža (Patarnieki) km 171,636–172,042" (būves kadastra apzīmējums 7686 007 0498 001) un zemes vienību (zemes vienības kadastra apzīmējums 7652 002 0372) 0,7172 ha platībā un uz tās izbūvēto komplekso inženierbūvi "Autoceļš A6 Rīga–Daugavpils–Krāslava–Baltkrievijas robeža (Patarnieki) km 175,929–176,210" (būves kadastra apzīmējums 7652 002 0372 001) – Līvānos, Līvānu novadā (turpmāk – nekustamais īpašums), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Līvānu novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Līvānu novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Līvānu novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

